૧૪મી સદીમાં વાવ નિર્માણની પ્રવૃત્તિ મોટી સંખ્યામાં જોવા મળે છે. માંગરોળમાં આવેલી "સોઢલી વાવ" નું નિર્માણ ઇ.સ. ૧૩૧૯માં (વિ. સં. ૧૩૭૫) મોઢ જાતિના સોઢલા વલી દ્વારા કરવામાં આવ્યું છે. ખેડબ્રહ્માના બ્રહ્મા મંદિર પાસે આવેલી વાવ તેની સ્થાપત્ય શૈલીને આધારે ૧૪મી સદીની જણાય છે. ભાવનગર જિલ્લાના મહુવામાં આવેલી સુડા વાવ (ઇ.સ. ૧૩૮૧), ધંધુસરમાં આવેલી હની વાવ (ઇ.સ. ૧૩૩૩/૧૩૮૯) અને ધોળકામાં આવેલી સિદ્ધનાથ મહાદેવ વાવ ગુજરાતમાં તુઘલક શાસન દરમિયાન બનાવવામાં આવી છે. અમદાવાદ નજીક આવેલી સંપાની વાવ ઇ.સ.૧૩૨૮માં બંધાયેલી છે. વઢવાણ પાસે આવેલા રામપુરાની રાજબા વાવ અને ખંભાતની વઢવાણી વાવનું નિર્માણ ક્રમશ: ૧૪૮૩ અને ૧૪૮૨માં થયેલું છે જેની શૈલી વઢવાણની માધાવાવ ને મળતી આવે છે.દાદા હરિર વાવ ઇ.સ. ૧૪૯૯માં મહમદ બેગડાના હરમની એક સ્ત્રી દ્વારા બનાવવામાં આવી છે.લુણાવાડા પાસે આવેલ કલેશ્વરી સ્મારક સમુહમાં આવેલી બે વાવ ૧૪મી-૧૫મી સદીમાં નિર્માણ પામેલી છે પરંતુ તેની શિલ્પકલા શૈલી ૧૦મી સદીને મળતી આવે છે.

આ સમયગાળા દરમિયાન વાવ નિર્માણનો ધાર્મિક પરિપેક્ષ તેનું મહત્ત્વ ગુમાવતો જાય છે. ૧૫મી સદીમાં મહમદ બેગડાના શાસનમાં બંધાયેલી મહેમદાવાદની વાવ અને મહેમદાવાદ પાસેની સોઢલી ગામની વાવ એ તેના ઉદાહરણો છે. વડોદરામાં મળી આવેલી સેવાસી વાવ અને નવલખી વાવ (ઇ.સ. ૧૪૦૫) બન્ને ૧૫મી સદીની છે.

ઇ.સ. ૧૪૯૯માં રૂદાબાઈ દ્વારા બાંધવામાં આવેલી અડાલજની વાવ અને તેના નજીકની છત્રાલની વાવ આ જ સમયગાળામાં બંધાયેલી છે.

૧૬મી થી ૧૮મી સદી
૧૦મી થી ૧૨મી સદી
૧૯મી થી ૨૦મી સદી
૧૪મી થી ૧૫મી સદી